APSTIPRINĀTS

16.04.2025.

Iepirkumu komisijas sēdē.

Protokols Nr. VS95-25-19-pro

IEPIRKUMA

**„** **Rīgas 95. vidusskolas Bruknas iela 5 un Bruknas iela 3, telpa izlases veida atjaunošanas darbi”**

(Publisko iepirkumu likuma 9. panta kārtībā)

Identifikācijas Nr.R95VSK 2025/1

**NOLIKUMS**

Rīgā, 2025

1. **Vispārīgā informācija**

## Informācijā par iepirkuma pasūtītāju un rekvizīti:

**Pasūtītājs** ir Rīgas 95. vidusskola (turpmāk – Pasūtītājs), Bruknas iela 5:

Rekvizīti

Pasūtītājs

Rīgas 95.vidusskola

Juridiskā adrese: Bruknas iela 5, Rīga, LV-1058

Tālrunis: 67675758

e-pasts : r95vs@riga.Iv

Norēķinu rekvizīti:

Rīgas valstspilsētas pašvaldība

Juridiskā adrese: Rātslaukums 1, Rīga,

LV-1050

NMR kods: 9001 1524360

PVN. ref. Nr.: LV90011524360

Banka: Luminor Bank AS Latvijas filiāle

Kods: RIKOLV2X

Konts: LV27RIKO0021000916040

RD iestādes kods: 2102631

## Visus ar Iepirkuma norisi saistītos jautājumus risina iepirkuma komisija (turpmāk – Komisija), kas izveidota ar Rīgas 95.vidusskolas 2025. gada 15.aprīļa rīkojumu Nr. VS95-25-36-rs „Par Iepirkumu komisiju” un darbojas Pasūtītāja vārdā.

## Komisijas noteiktā kontaktpersona: Direktora vietniece administratīvi saimnieciskajā darbā Ļubova Lavrentjeva, tālrunis: +371 26256523; e-pasts: llavrentjeva@edu.riga.lv

* + 1. Jautājumos par iepazīšanos ar objektu: Ļubova Lavrentjeva, tālrunis: +371 26256523; e-pasts: llavrentjeva@edu.riga.lv

1. **Informācijā par Iepirkumu priekšmetu**
   1. **Iepirkuma priekšmeta īss apraksts:** būvdarbi - Rīgas 95. vidusskolas Bruknas iela 5 un Bruknas iela 3, telpa izlases veida atjaunošanas darbi, saskaņā ar Tehnisko specifikāciju (1. pielikums).
   2. **Iepirkuma identifikācijas numurs** – R95VSK 2025/1. **CPV kods** - 45000000-7.
   3. Iepirkuma priekšmets nav sadalīts daļās. Pretendents var iesniegt tikai vienu piedāvājuma variantu.
   4. Iepirkuma rezultātā paredzēts noslēgt Iepirkuma līgumu (turpmāk – Līgums).
   5. **Līguma izpildes laiks un vieta:**
      1. Būvdarbu izpildes un objekta ekspluatācijā nodošanas termiņš: **15.08.2025.**
      2. Līguma izpildes termiņš: līdz pilnīgai Līgumā noteikto saistību izpildei.
      3. Būvdarbu izpildes vieta: Bruknas iela 5 un Bruknas iela 3, Rīga, LV-1058.
   6. **Paredzamā līgumcena** – līdz 33 400.00 EUR bez PVN, saskaņa ar iepirkuma likuma 9. panta (mazais iepirkums).
   7. **Piedāvājuma izvēles kritērijs:** Piedāvājuma izvēles kritērijs ir Nolikuma un tā pielikumu prasībām atbilstošs saimnieciski visizdevīgākais piedāvājums ar zemāko kopējo piedāvāto līgumcenu.
   8. **Objekta apsekošana:** Pretendentam jāveic objekta apsekošana dabā. Pretendents vienojas ar Nolikuma 1.3. punktā norādīto Pasūtītāja kontaktpersonu par abām pusēm pieņemamu laiku objekta apskatei.

Apsekojot objektu, Pretendenta pārstāvis parakstās objekta apsekošanas lapā (Nolikuma 5. pielikums). Objekta apsekošanas lapu pievieno pie Iepirkuma tehniskās dokumentācijas. **Objekta apsekošana ir obligāta prasība dalībai Iepirkumā.**

1. **Piedāvājuma iesniegšanas un atvēršanas vieta, datums, laiks un kārtība**
   1. Piegādātāji piedāvājumus iesniedz Elektronisko iepirkumu sistēmā [www.eis.gov.lv](http://www.eis.gov.lv) (turpmāk – EIS) e-konkursu apakšsistēmā **līdz 2025. gada 12.maijam plkst. 10:00**.
   2. Piedāvājumu atvēršana notiek Nolikumā un normatīvajos aktos noteiktajā kārtībā **2025. gada 12.maija plkst. 13:00** EIS e-konkursu apakšsistēmā. Piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
   3. Ārpus EIS iesniegtie piedāvājumi tiks atzīti par neatbilstošiem nolikuma prasībām, netiek atvērti un tiek nosūtīti atpakaļ iesniedzējam.
2. **Piekļuve iepirkuma dokumentācijai, informācijas apmaiņa un papildu informācijas sniegšana**
   1. Visa aktuālā informācija par iepirkumu, t.sk. Nolikums, Nolikuma grozījumi un atbildes uz ieinteresēto piegādātāju jautājumiem, ir pieejama pasūtītāja pircēja profilā tīmekļvietnē Elektronisko iepirkumu sistēmā (turpmāk – EIS) [www.eis.gov.lv](http://www.eis.gov.lv) un [www.95vsk.lv](http://www.95vsk.lv).
   2. Ieinteresēto piegādātāju pienākums ir pastāvīgi sekot EIS [www.eis.gov.lv](http://www.eis.gov.lv) e-konkursu apakšsistēmā publicētajai informācijai un [www.95vsk.lv](http://www.95vsk.lv).
   3. Pasūtītājs pircēja profilā EIS e-konkursu apakšsistēmā šī Iepirkuma sadaļā nodrošina brīvu un tiešu elektronisku piekļuvi Iepirkuma dokumentācijai.
   4. Ieinteresētais piegādātājs EIS e-konkursu apakšsistēmā Iepirkuma sadaļā var reģistrēties kā Nolikuma saņēmējs, ja tas ir reģistrēts EIS.
   5. Informācijas apmaiņa starp Pasūtītāju un ieinteresēto piegādātāju/pretendentu notiek elektroniski rakstveida, izmantojot elektronisko pastu vai EIS e-konkursu apakšsistēmu.
   6. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informācijas pieprasījumi veicami šādā kārtībā:
      1. pieprasījumi rakstiski iesniedzami EIS sistēmā, EIS e-konkursu apakšsistēmā pie Iepirkuma sadaļā “Pretendentu jautājumi” vai nosūtāmi uz e-pasta adresi: r95vs@riga.lv;
      2. pieprasījumos jāietver norāde: „Informācijas pieprasījums Iepirkumā Nr. R95VSK 2025/1”.
   7. Par informācijas pieprasījuma saņemšanas dienu uzskatāms e-pasta saņemšanas datums un/vai informācijas pieprasījuma iesniegšanas datums EIS e-konkursu apakšsistēmā. Ārpus Pasūtītāja noteiktā darba laika pa e-pastu vai EIS e-konkursu apakšsistēmā saņemtais informācijas pieprasījums tiek uzskatīts par saņemtu nākamajā darba dienā.
   8. Pasūtītājs pieprasīto papildu informāciju nosuta ieinteresētajam piegādātājam, kurš uzdevis jautājumu, un vienlaikus ievieto šo informāciju pircēja profilā EIS e-konkursa apakšsistēmā šī Iepirkuma sadaļā.
   9. Pasūtītājs ir tiesības izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā. Izdarot grozījumus, PIL noteiktajos gadījumos un kārtībā tiek pagarināts arī piedāvājuma iesniegšanas termiņš. Ja iepirkuma komisija ir izdarījusi grozījumus iepirkuma procedūras dokumentos, grozījumi tiek ievietoti Pasūtītāja pircēja profilā EIS e-konkursu apakšsistēmā ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
   10. Pasūtītājs ir tiesīgs pārtraukt Iepirkumu un neslēgt Līgumu, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt Iepirkumu, sagatavo un publicē publikāciju vadības sistēmā informāciju par Iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī pircēja profilā EIS e-konkursu apakšsistēmā nodrošina brīvu un tiešu elektronisku piekļuvi šim lēmumam.
   11. Ieinteresētajam piegādātājam/pretendentam ir pienākums sekot līdzi informācijai, kas tiek publicēta pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk., Nolikums un atbildes uz ieinteresēto piegādātāju jautājumiem.
3. **Prasības pretendentiem**
   1. **Atbilstība profesionālās darbības veikšanai:**

|  |  |
| --- | --- |
| Prasība | Iesniedzamais dokuments |
| * + 1. Pretendents ir reģistrēts atbilstoši normatīvo aktu prasībām. Šī prasība attiecas uz apakšuzņēmējiem, katru piegādātāju apvienības dalībnieku un personām, uz kuru spējām pretendents balstās. | 1. Informāciju par pretendentu – juridisku personu, kura ir reģistrēta atbilstoši Latvijas Republikas normatīvo aktu prasībām, pārbaudīs Latvijas Republikas Uzņēmumu reģistra mājaslapā. 2. Pretendents, kurš reģistrēts ārvalstīs, iesniedz komersanta reģistrācijas apliecības kopiju vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu. |
| * + 1. Pretendents ir atbilstoši reģistrēts Latvijas Republikas Būvkomersantu reģistrā. | 1. Pretendenta, kurš reģistrēts Latvijas Republikas Būvkomersantu reģistrā, reģistrācijas faktu Komisija pārbaudīs Būvniecības informācijas sistēmā [www.bis.gov.lv](http://www.bis.gov.lv). 2. Pretendents, kurš reģistrēts ārvalstīs, iesniedz līdzvērtīgas iestādes izdotu dokumentu, kas atbilstoši attiecīgās valsts normatīviem aktiem apliecina pretendenta tiesības veikt Iepirkuma dokumentācijā noteiktos darbus, un pretendenta (t.sk. katra piegādātāju apvienības dalībnieka, katra apakšuzņēmēja un personas, uz kuras iespējām Pretendents balstās) sagatavotu apliecinājumu, ka uz Līguma noslēgšanas brīdi tas būs reģistrēts Latvijas Republikas Būvkomersantu reģistrā, ja Pretendents tiks atzīts par Iepirkuma uzvarētāju. |
| * + 1. Pretendentam iepriekšējo trīs gadu laikā (t.i., 2022., 2023., 2024. gadā un 2025. gadā līdz piedāvājuma iesniegšanas dienai) ir pieredze vismaz 2 (divu) būvdarbu līgumu izpildē, kur katra līguma ietvaros ir veikti iekštelpu pārbūves un/vai, iekštelpu atjaunošanas un/vai iekštelpu remontdarbi un katra līguma līgumcena ir ne mazāka kā 30 000 EUR bez PVN. | Pretendents iesniedz:   1. Pieredzes apliecinājumu par pretendenta iepriekšējo trīs gadu laikā iegūto pieredzi (Nolikuma 6. pielikums). 2. divas pozitīva rakstura atsauksmes vai citus dokumentālus pierādījumus par katru norādīto būvniecības līgumu. |
| * + 1. Pretendenta rīcībā ir un tehniskajā specifikācijā noteikto būvdarbu izpildei tiks nodarbināts augsti kvalificēts un normatīvo aktu prasībām atbilstoši sertificēts (ja to nosaka saistošie normatīvie akti) tehniskais personāls, t.sk.:        1. vismaz viens sertificēts būvdarbu vadītājs (ēku būvdarbu vadīšana), kurš iepriekšējo trīs gadu laikā (t.i., 2022., 2023., 2024. gadā un 2025. gadā līdz piedāvājuma iesniegšanas dienai) kā atbildīgais būvdarbu vadītājs ir vadījis vismaz 2 (divus) būvdarbu pasūtījumu līgumus, kur būvdarbu līguma ietvaros veikti iekštelpu pārbūves un/vai iekštelpu atjaunošanas un/vai iekštelpu remontdarbi. | 1. Pretendents, iesniedzot piedāvājumu, apliecina, ka tā rīcībā ir un tehniskajā specifikācijā noteikto būvdarbu izpildei tiks nodarbināts kvalificēts un normatīvo aktu prasībām atbilstoši sertificēts (ja to nosaka saistošie normatīvie akti) tehniskais personāls. 2. Pretendents iesniedz būvdarbu vadītāja pieredzes apliecinājumu par iepriekšējo trīs gadu laikā iegūto pieredzi (Nolikuma 6. pielikums). 3. Ja kāds no Pretendenta piesaistītajiem speciālistiem ir ārvalsts speciālists, jāiesniedz: 4. ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti); 5. attiecībā uz ārvalsts speciālistu, kas piesaistīts kā būvdarbu vadītāju, jāiesniedz pretendenta apliecinājums, ka gadījumā, ja ar Pretendentu tiks noslēgts Līgums, tas ne vēlāk kā 10 darbdienu laikā no Līguma noslēgšanas dienas normatīvajos aktos noteiktajā kārtībā iesniegs atzīšanas institūcijai deklarāciju par speciālistu īslaicīgu profesionālo pakalpojumu sniegšanu Latvijas Republikā reglamentētā profesijā; 6. attiecībā uz ārvalsts speciālistu, kas piesaistīts kā elektroietaišu izbūves darbu vadītājs, jāiesniedz pretendenta apliecinājums, ka gadījumā, ja ar Pretendentu tiks noslēgts Līgums, tas ne vēlāk kā 10 darbdienu laikā no Līguma noslēgšanas dienas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. |
| * + 1. Pretendents nodrošina atbildīgā darba aizsardzības koordinatora piesaisti. | Pretendenta iesniedz atbildīgās personas, kura Līguma izpildes laikā veiks darba aizsardzības koordinatora funkcijas saskaņā ar Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” un citu darba aizsardzības regulējošu normatīvo aktu noteikumiem, kvalifikāciju apliecinošu dokumentu kopijas.  Ja darba aizsardzības koordinatora funkcijas izpildīs ārvalsts fiziska vai juridiska persona, jāiesniedz ārvalstī izsniegta licence, sertifikāts vai citi kvalifikāciju apliecinoši dokumenti (kopijas), kas apliecina darba aizsardzības koordinatora sniegšanas tiesības (ja šādu dokumentu nepieciešamību nosaka attiecīgās ārvalsts normatīvie tiesību akti) un ārvalsts darba aizsardzības koordinatora funkcijas izpildītājam uz Līguma izpildes brīdi jāatbilst izglītības un profesionālās kvalifikācijas prasībām attiecīgas profesionālās darbības veikšanai Latvijas Republikā. |

## Ja Pretendents ir piegādātāju apvienība vai personālsabiedrība, papildus jāiesniedz vienošanās par piegādātāju apvienības izveidi un dalību Iepirkumā, kurā norāda:

* + 1. piegādātāju apvienības izvirzīto pārstāvi un Iepirkuma dokumentācijas parakstīšanai pilnvaroto personu;
    2. informāciju par piegādātāju apvienībā ietilpstošajiem dalībniekiem: dalībnieka nosaukums un vienotais reģistrācijas numurs, adrese, kontaktpersona un tālruņa numurs, apvienības dalībnieka sniedzamo pakalpojumu apraksts;
    3. norādi, uz kuru dalībnieku saimnieciskajām un finansiālajām un profesionālajām un tehniskajām spējām pretendents balstās;
    4. informāciju par atbildības sadalījumu starp personu apvienības dalībniekiem;
    5. u.c. informāciju pēc pretendenta ieskatiem.

1. **Prasības piedāvājumam**
   1. **Piedāvājuma noformējuma un iesniegšanas prasības:**
      1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
         1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās veidlapas.
         2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF veidlapas (šādā gadījumā pretendents ir atbildīgs par aizpildāmo veidlapu atbilstību dokumentācijas prasībām un veidlapu paraugiem).
      2. Sagatavojot piedāvājumu, pretendents ievēro, ka:
         1. iesniedzot piedāvājumu, pretendents ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta pieteikumu, tehnisko specifikāciju – tehnisko piedāvājumu un finanšu piedāvājumu – tāmi. Dokumentus paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara.
         2. citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
      3. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.
      4. Pretendents dokumenta atvasinājumu apliecina atbilstoši Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”. Vienlaikus pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
      5. Iesniedzot piedāvājumu, pretendents apliecina, ka piekrīt visiem Nolikuma (t.sk., tā pielikumos un veidlapās, kuras ir ievietotas EIS e-konkursu apakšsistēmas šī Iepirkuma sadaļā) nosacījumiem.
      6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
      7. Ja piedāvājums saturēs kādu no 6.1.6. punktā minētajiem riskiem, tas netiks izskatīts.
      8. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
   2. **Piedāvājumā jāietver:**
      1. **Pieteikums par piedalīšanos Iepirkumā**, kas sagatavots atbilstoši Nolikuma 2. pielikumā norādītajai veidlapai.

Pieteikumā atbilstoši Iepirkumu uzraudzības biroja sniegtajam skaidrojumam jānorāda, kādam statusam atbilst pretendents un tā piesaistītais apakšuzņēmējs – mazajam vai vidējam uzņēmumam.

Pieteikums jāparaksta pretendenta pārstāvim ar pārstāvības tiesībām vai tā pilnvarotai personai, ko apliecina pieteikumam pievienota pilnvara. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

Ja kāda no minētajām personām nav reģistrēta Latvijas Republikā, tai jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši attiecīgās valsts normatīvo aktu prasībām, kā arī informācija par pārstāvības tiesībām un pārstāvības apjomu.

* + 1. **Pretendentu atlases dokumenti**, kas sagatavoti un iesniegti atbilstoši Nolikuma 5. sadaļā noteiktajām prasībām.
    2. **Tehniskā specifikācija – tehniskais piedāvājums.** Pretendents, parakstot un iesniedzot pieteikumu un tehnisko specifikāciju – tehnisko piedāvājumu, apliecina, ka tas piekrīt veikt darbus atbilstoši Nolikumā un tā pielikumos, t. sk., tā 1. pielikumā “Tehniskā specifikācija – tehniskais piedāvājums” noteiktajām prasībām.
    3. **Objekta apsekošanas veidlapa. Pretendents paraksta un iesniedzot aizpildītu objekta** apsekošanas lapu saskaņā ar Nolikuma 5. pielikumu.
    4. **Finanšu piedāvājumā** pretendents iesniedz finanšu piedāvājumu saskaņā ar paraugu 4. pielikumā.

Finanšu piedāvājumā piedāvātajās cenās iekļaujamas visas ar Līgumu un tehnisko specifikāciju prasību izpildi saistītās izmaksas, nodokļi, kā arī visas ar to netieši saistītās izmaksas.

Finanšu piedāvājumā visas cenas un summas jānorāda *euro* un aprēķinos jālieto divas decimālzīmes aiz komata.

1. **Pretendentu izslēgšanas noteikumi**
   1. Pasūtītājs izslēdz Pretendentu no dalības iepirkuma procedūrā jebkurā no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā noteiktajiem gadījumiem. Pārbaude tiek veikta attiecībā Publisko iepirkumu likuma 42.panta trešajā daļā noteiktajām personām.
   2. Pasūtītājs pārbaudi par Nolikuma 5.punktā noteikto veic Publisko iepirkumu likuma 42.pantā noteiktajā kārtībā, iegūstot informāciju no e-izziņu apakšsistēmas EIS, izmantojot citu Pasūtītājam pieejamo informāciju, kā arī papildus veic pārbaudi attiecībā uz Sankciju likuma 11.1 pantā noteikto. Izslēgšanas noteikumos minēto gadījumu esamības pārbaudi paredz tikai tam pretendentam, kas atzīstams par atklāta konkursa uzvarētāju.
   3. 8.1.punktā noteikto izslēgšanas nosacījumu pārbaudi pretendentam, kuram būtu piešķiramas līguma izpildes tiesības, pasūtītājs veic uz piedāvājuma iesniegšanas termiņa pēdējo dienu un dienu, kad ir pieņemts lēmums par iespējamu iepirkuma līguma slēgšanas tiesību piešķiršanu.
   4. Pasūtītājs uzticamības nodrošināšanai iesniegto pierādījumu vērtēšanu veiks atbilstoši Publisko iepirkumu likuma 43.pantā noteiktajai kārtībai.
   5. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
2. **Piedāvājumu vērtēšana un izvēles kritērijs**
   1. Iepirkumā tiks izvēlēts Nolikuma prasībām un tehniskajai specifikācijai atbilstošs piedāvājums **ar saimnieciski visizdevīgāko piedāvājumu ar zemāko cenu.**, saskaņā ar Publiskā iepirkuma likuma 51. panta (4) daļu.
   2. Komisija pieņem lēmumus, kuras vada Komisijas priekšsēdētājs. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
   3. Vienādu cenu gadījumā priekšroka tiek dota piedāvājumam, kas iesniegts agrāk.
   4. Komisija sēdēs laika atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību Nolikumā noteiktajām prasībām un izvēlas **piedāvājumu ar kritēriju saimnieciski visizdevīgāko piedāvājumu ar zemāko cenu.**
   5. Ja piedāvājums nav iesniegts šajā Nolikuma noteiktajā laikā un kārtībā, tas netiks izskatīts, ja noformējumā ir būtiskas atkāpes no pasūtītāja prasībām, komisija var lemt par piedāvājuma noraidīšanu.
   6. Pasūtītājs pārbauda pretendenta reģistrācijas faktu publiskajos reģistros un pārliecinās par līguma izpildē iesaistīto speciālistu kvalifikāciju., tas ir tiesīgs pārbaudīt apliecinājumos ietverto ziņu patiesumu jebkurā iepirkuma izvērtēšanas stadijā. Ja sniegtā informācija ir neatbilstoša, pasūtītājs var izslēgt pretendentu no turpmākās piedāvājumu vērtēšanas. Pasūtītājs pārbauda tehniskajā piedāvājuma atbilstību specifikācijas prasībām un finanšu piedāvājumā aritmētiskās kļūdas un labo tās, un vai nav saņemts nepamatoti lēts piedāvājums.
   7. Pirms pieņemt lēmumu par līguma slēgšanas tiesību piešķiršanu, iepirkuma komisija PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā un Starptautisko un Latvijas Republikas nacionālo sankciju likuma 11.1 panta noteiktajā kārtībā attiecībā uz pretendentu, kuram atbilstoši šī Iepirkuma dokumentos noteiktajām prasībām un piedāvājuma izvēles kritērijam būtu piešķiramas līguma slēgšanas tiesības, pārbaudīs, vai ir attiecināmi izslēgšanas noteikumi.
   8. PIL 9.panta astotās daļas izslēgšanas noteikumu pārbaudi iepirkuma komisija veiks, ievērojot šī panta devītās, desmitās, vienpadsmitās un divpadsmitās daļas noteikumus.
3. **Remontdarbu** **termiņi:**
   1. **Līguma izpildes termiņi: no 09.06.2025. – 15.08.2025.:**

|  |  |  |
| --- | --- | --- |
| **TELPA** | **Remontdarbu sākuma datums** | **Remontdarbu beigas datums** |
| Bruknas iela 3 ( 214.kab.) | 09.06.2025. | 15.08.2025. |
| Bruknas iela 3 (durvis Nr.: 203, 204, 308, 321, 309, 413) | 09.06.2025. | 15.08.2025. |
| Bruknas iela 5 (durvis Nr.: 220,214, 224, 228, 229, 231, 213) | 25.06.2025. | 15.08.2025. |
| Bruknas iela 5 (Gaitenis) | 25.06.2025. | 15.08.2025. |
| Bruknas iela 5 (telpa Nr.: 117, grīdas) | 25.06.2025. | 15.08.2025. |
| Bruknas iela 5 (telpa Nr.: 322, siena, grīdas) | 25.06.2025. | 15.08.2025. |
| Bruknas iela 5 (foaje 3.stāvs) | 25.06.2025. | 15.08.2025. |

1. **Paziņojums par lēmuma pieņemšanu un līguma slēgšana**
   1. Attiecībā uz Pretendentu, kuram būtu piešķiramas iepirkuma līguma slēgšanas tiesības Atklātā konkursā, iepirkuma komisija veic pārbaudi saskaņā ar Iepirkuma nolikuma 8.sadaļas nosacījumiem.
   2. Vienādu cenu gadījumā priekšroka tiek dota piedāvājumam, kas iesniegts agrāk.
   3. Lēmumu par Iepirkuma uzvarētāju vai Iepirkuma pārtraukšanu vai izbeigšanu Komisija 3 (trīs) darba dienu laikā rakstiski paziņo Pretendentiem uz to e-pasta adresi, kuru tas ir norādījis EIS sistēmā kā paredzētu oficiālajai saziņai.
   4. Komisija sagatavos iepirkuma procedūras ziņojumu par visu iepirkuma procedūru un publicēs to pircēja profilā [https://www.eis.gov.lv](https://www.eis.gov.lv/) 5 (piecu) darbdienu laikā pēc lēmuma pieņemšanas par iepirkuma procedūras rezultātiem.
   5. Pēc iepirkuma komisijas pieprasījuma piegādātāju apvienība, attiecībā, uz kuru pieņemts lēmums par līguma slēgšanas tiesību piešķiršanu ne vēlāk kā 10 dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu. Minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks.
   6. Iepirkuma līgumu ar izraudzīto Pretendentu slēdz ne agrāk kā nākamajā darbdienā pēc nogaidīšanas termiņa beigām.
   7. Pirms Līguma parakstīšanas Pasūtītājs nosūta izraudzītajam pretendentam uz pieteikumā norādīto elektroniskā pasta adresi Līguma projektu, kuru izraudzītais pretendents saskaņo, pārbaudot pretendenta kontaktinformāciju un rekvizītus, ne vēlāk kā 3 (trīs) darba dienu laikā no Līguma projekta saņemšanas, nosūtot attiecīgajai Pasūtītāja kontaktpersonai elektroniskā pasta ziņojumu. Ja pretendents nevar saskaņot Līguma projektu noteiktajā termiņā, pretendents paziņo Pasūtītājam par pamatotiem kavēšanās iemesliem un vienojas ar Pasūtītāju par citu saskaņošanas termiņu, ja nepieciešams.
   8. Izraudzītais pretendents paraksta Līgumu ne vēlāk kā 5 (piecu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi Līguma noslēgšanai.
   9. Ja pretendents, kuram piešķirtas Līguma slēgšanas tiesības, atsakās slēgt Līgumu ar Pasūtītāju vai nesaskaņo Līguma projektu Nolikuma 10.7. punktā noteiktajā kārtībā un termiņā, Iepirkuma komisija ir tiesīga pieņemt lēmumu Līguma slēgšanas tiesības piešķirt pretendentam, kurš piedāvājis nākamo saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums Līguma slēgšanas tiesības piešķirt pretendentam, kurš piedāvājis nākamo saimnieciski visizdevīgāko piedāvājumu, bet tas atsakās slēgt Līgumu, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
   10. Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par piedāvājumu atbilstošo Konkursa nolikumā noteiktajam piedāvājumu izvērtēšanas kritērijam, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju.
   11. Pasūtītājs finansējuma trūkuma dēļ var neslēgt iepirkuma līgumu.
   12. 10 (desmit) darbdienu laikā pēc tam, kad noslēgts iepirkuma līgums, Pasūtītājs sagatavos un publikāciju vadības sistēmā publicēs informatīvu paziņojumu par noslēgto līgumu un savā pircēja profilā ievietos iepirkuma līguma tekstu.
   13. Pasūtītājs slēgs iepirkuma līgumu, pamatojoties uz Pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 3.pielikums). Iepirkuma līguma pamatnosacījumi, slēdzot līgumu, netiks mainīti.
   14. Iepirkuma līguma projekta noteikumi attiecināmi uz visiem Pretendentiem vienlīdzīgi. Iesniedzot piedāvājumu, Pretendents apliecina, ka ir iepazinies ar iepirkuma līguma projektu, pieņem tā noteikumus un, ja Pretendentam tiks piešķirtas līguma slēgšanas tiesības, apliecina gatavību uzņemties un pildīt visas Iepirkuma līgumā paredzētās saistības.
2. Pielikumi

Nolikumam pievienoti (seši) pielikumi, kas ir šī Nolikuma neatņemamas sastāvdaļas:

1. pielikums: Tehniskā specifikācija – tehniskais piedāvājums (veidlapa);

2. pielikums: Pieteikums par piedalīšanos iepirkumā (veidlapa);

3. pielikums: Līguma projekts;

4. pielikums: Finanšu piedāvājums

5. pielikums: Objekta apsekošanas lapa (veidlapa);

6. pielikums: Pieredzes apliecinājums (veidlapa).

Iepirkuma komisijas priekšsēdētājs

S.Verhovskis